Muhammad Rasyid, atawa leubèh geuturi ngön nan Ahmad Kandang atawa cit Amad Kandang (1964 — 27 buleuën sa thôn 2001) nakeuh sidroë ureueng nyang muprang sajan GAM lam masa kirôh di Acèh ban-ban nyoe. Gopnyan na tom geuduëk keu sidroe Panglima Operasi Geurakan Acèh Merdeka wilayah Pasè.[1]
Riwayat Udép[peusaneut | peusaneut asai]
Nan aseuli gopnyan Muhammad Rasyid. Meuhat nyang leubèh geuturi ngön nan Ahmad Kandang, saweuëb gopnyan lahè ngön neuduëk di gampông Meunasah Blang Kandang, Muara Dua, Lhôkseumawe.
Nibak akhé buleuën duablah thôn 1998, Ahmad Kandang jeuët keu sidroë ureuëng GAM nyang that jimita lé teuntra ngon peulisi Indonesia. Gopnyan nibak watèe nyan ka jitudôh jeuët keu ureuëng nyang poh na padum-padum droë anggèta ABRI (jinoë TNI). Bak seubab jimita gopnyan keuh lé ABRI ka jipeuna keuh saboh operasi nyang jipeunan Operasi Wibawa ’99, ngön seubab na operasi nyan jeuet keu sang-sang Acèh nibak watèe nyan kajeuët keu mideuën prang. Bah that operasi nyan that teuga bak masanyan, Ahmad Kandang hana meuhasé jiteumèe drop cit lé teuntra atawa peulisi saweuëb gopnyan ka geulindông lé teuntra GAM ngön ureuëng Gampông Kandang[2].
Bak teungöh buleuën siblah thôn 1998, lam keujadian nyang keu phôn seugohlom Operasi Wibawa ’99, watèe nyan saboh pasukan Brimob ka jikhôp ban silingka rumöh Ahmad Kandang di Meunasah Blang. Meuhat bak watèe nyan han meuhasé jidrop atawa jipoh gopnyan seubab bak watèe keujadian nyan lam rumoh gopnyan na ureuëng inöng ngön aneuk manyak cut, lom pih seubab that ramèe ureuëng meurôn-rôn keunan bak rumoh nyan nyang tujuan meujak dong keu pageuë badan geulindông gopnyan lam ch'eh ch'oh nyan. Ngön cara meunan keuh gopnyan meuhasé geupeuseulamat droë[3].
Ahmad Kandang geuthèe cit sidroë ureuëng nyang that ahli bak keurija peugot bom. Bak saboh peuneugah, le that bom nyang geupeuduëk lé ureuëng GAM keu tujuan peutheun operasi TNI, hasé nibak peuneugot gopnyan. Dudoë ka teukeudi, bak tanggai 27 buleuën sa thôn 2001, nibak saboh teumpat di Pasè, abéh umu gopnyan seubab beureutôh sineuk bom nyang teungöh geupeugot keu seunyata jak lawan TNI.[4]
Nè[peusaneut | peusaneut asai]
^ Miller, Michelle Ann (2008-10-22). Rebellion and Reform in Indonesia: Jakarta's Security and Autonomy Policies in Aceh (dalam bahasa Inggris). Routledge. ISBN 978-1-134-05121-2.
^ Jurnalisme sastrawi: antologi liputan mendalam dan memikat (dalam bahasa Indonesia). Kepustakaan Populer Gramedia. 2008. ISBN 978-979-9101-12-9.
^ Publishing, TEMPO (2020-01-01). BJ Habibie : Diantara Pencabutan DOM Aceh dan Pengiriman Pasukan PPRM (dalam bahasa Indonesia). Tempo Publishing. ISBN 978-623-262-162-6.
^ Network, AJNN net-Aceh Journal National. "Mengenang Teungku Lah dan Ahmad Kandang". AJNN.net (dalam bahasa Indonesia).
Geurumpök nibak "https://ace.wikipedia.org/w/index.php?title=Ahmad_Kandang&oldid=149971"
Kawan:
CS1 sumber berbahasa Inggris (en)
CS1 sumber berbahasa Indonesia (id)
Ureueng asai Lhôk Seumaw'è
Ôn nyoe seuneulheueh geupeusaneut bak 9 Buleuen Duwa Blah 2023, poh 04.23.
Naseukah nyoë na di yup Creative Commons Attribution-ShareAlike License; syarat la'én kadang na Eu Syarat Ngui keu leubèh trang.